στραταγεοντος των αιτωλων νικανδρου τριχονεος το τριτον μηνος ερμαιου εν δελφοις δε αρχοντος μελισσιωνος μηνος θεοξενιου επι τοισδε απεδοτο αγησω ανφισσις τωι απολλωνι τωι πυθιωι σωμα ανδρειον ωι ονομα σωσιας τιμας αργυριου μναν τριων καθως επιστευσε σωσιας τωι θεωι ταν ωναν. βεβαιωτηρες κατα ταν συνβολαν και τον νομον αριστομαχος ανφισσευς δεξικρατης δελφος. παραμεινατω δε σωσιας αγησοι αχρι κα ζωηι αγησω ποεων το ποτιτασσομενον παν το δυνατον ει δε κα μη παραμενη μηδε ποιη το ποτιτασσομενον δυνατος εων εξεστω αγησοι κολαζειν ως κα αυτα θελη. επει δε κα τελευταση αγησω ελευθερος εστω σωσιας κυριευων αυτοσαυτου και ποεων ο κα θελη καθως επιστευσε τωι θεωι ταν ωναν. ει δε τις κα απτηται σωσια επι καταδουλισμωι τετελευτακουσας αγησους βεβαιον παρεχετωσαν οι βεβαιωτηρες τωι θεωι ταν ωναν. ομοιως δε και οι παρατυνχανοντες κυριοι εοντω συλεοντες ως ελευθερον εοντα αζαμιοι εοντες και ανυποδικοι πασας δικας και ζαμιας. μαρτυρες τοι ιερεις αθανβος αμυντας και οι αρχοντες πραξιας ανδρονικος αριστιων ιδιωται καλλιας δαμοκρατης δελφοι γενναιος ανφισσευς.
Phokis — Delphi — 176 BC
 176 BC